**Πρότυπο καταστατικό για τη σύσταση Ενεργειακής Κοινότητας Πολιτών**

*Το πρότυπο καταστατικό της Ενεργειακής Κοινότητας Πολιτών περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 47Ε του ν. 4001/2011 (Α’ 129) που προστέθηκε με το άρθρο 91 του ν. 5037/2023 (Α ́ 78) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΕΝΕΡΓΕΙΑΚΗΣ ΚΟΙΝΟΤΗΤΑΣ ΠΟΛΙΤΩΝ ΜΕ ΤΗΝ ΕΠΩΝΥΜΙΑ «……………….»**

***( Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση – Εταιρικός Τύπος – Επωνυμία**

Συστήνεται με το παρόν καταστατικό Ενεργειακή Κοινότητα Πολιτών με την επωνυμία

«................................... Ενεργειακή Κοινότητα Πολιτών (περιορισμένης ευθύνης)» (ή «………. Ε.Κ.Π. (περιορισμένης ευθύνης)») και το διακριτικό τίτλο «.........................».

Για τις διεθνείς συναλλαγές η ανωτέρω επωνυμία αποδίδεται «.......................Citizen Energy Community (Limited Liability» (ή «…… CEC LTD») και ο διακριτικός τίτλος αποδίδεται «.....................».

**Άρθρο 2**

**Έδρα – Περιφέρεια δραστηριοποίησης**

Α. Έδρα της Ενεργειακής Κοινότητας Πολιτών ορίζεται ο δήμος ……………… του νομού ………..

Β. Περιφέρεια/ες δραστηριοποίησης της Ενεργειακής Κοινότητας Πολιτών ορίζεται/ονται η/οι εξής:

α. Η περιφέρεια ……………………………………. κ.ο.κ.

**Άρθρο 3**

**Σκοπός – Δραστηριότητες**

*(βλ. άρθρο 47Δ του ν. 4001/2011)*

Η Ενεργειακή Κοινότητα Πολιτών είναι αποκλειστικού σκοπού και δραστηριότητές της είναι οι εξής: .............................................................................................................

**Άρθρο 4**

**Διάρκεια**

Η διάρκεια της Ενεργειακής Κοινότητας Πολιτών ορίζεται σε ........... (..) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της Ενεργειακής Κοινότητας Πολιτών είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Κεφάλαιο - Συνεταιριστική μερίδα**

Α. Το συνολικό κεφάλαιο του συνεταιρισμού ανέρχεται στο ποσό των ……….. ευρώ (00,00 €), το οποίο αντιστοιχεί σε ………. (…) συνεταιριστικές μερίδες.

Β. Το ύψος της συνεταιριστικής μερίδας (υποχρεωτικής και προαιρετικής) ορίζεται στο ποσό των ............. ευρώ (00,00 €).

Γ. Τρόπος καταβολής της συνεταιριστικής μερίδας: .....................................................

Δ. Χρόνος καταβολής της συνεταιριστικής μερίδας: ....................................................

Ε. Διαδικασία απόδοσης της συνεταιριστικής μερίδας: .................................................

**Άρθρο 6**

**Ιδρυτικά Μέλη της Ενεργειακής Κοινότητας Πολιτών**

*(βλ. άρθρο 47Δ του ν. 4001/2011)*

Τα ιδρυτικά μέλη της Ενεργειακής Κοινότητας Πολιτών είναι τα εξής:

**Α. Μέλη που είναι φυσικά πρόσωπα, τοπικές αρχές, συμπεριλαμβανομένων των Ο.Τ.Α. α’ και β’ βαθμού και επιχειρήσεις που ανήκουν κατά εκατό τοις εκατό (100%) σε Ο.Τ.Α. α’ και β’ βαθμού ή μικρές επιχειρήσεις.**

(*για ιδρυτή φυσικό πρόσωπο*)

1. Ο/Η ..............................., όνομα πατρός: …………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*)

2. Η εταιρεία/ Ο (*αστικός ή αγροτικός*) συνεταιρισμός με την επωνυμία «………………» αρ. Γ.Ε.ΜΗ./ Μητρώου Αγροτών …………., Α.Φ.Μ. ……… και έδρα: δήμος ………., οδός ………, αρ. ……., την/τον οποία/ο εκπροσωπεί νομίμως ο/η..................., όνομα πατρός: ……………… και Α.Φ.Μ. ……… κ.ο.κ.

 (*για ιδρυτή νομικό πρόσωπο δημοσίου δικαίου/Ο.Τ.Α.*)

3.Το Ν.Π.Δ.Δ./Ο Ο.Τ.Α./ Η ένωση Ο.Τ.Α. με την ονομασία «.............................», Α.Φ.Μ. .........., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), ………., ………………, την οποία εκπροσωπεί νομίμως ο/η ........................., όνομα πατρός: …………. και Α.Φ.Μ. ………….. κ.ο.κ.

**Β. Λοιπά μέλη**

(*για ιδρυτή φυσικό πρόσωπο*)

4. Ο/Η ..............................., όνομα πατρός: …………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*)

5. Η εταιρεία / Ο (*αστικός ή αγροτικός*) συνεταιρισμός με την επωνυμία «………………», αρ. Γ.Ε.ΜΗ./ Μητρώου Αγροτών …………., Α.Φ.Μ. ……… και έδρα: δήμος ………., οδός ………, αρ. ……., την οποία εκπροσωπεί νομίμως ο/η..................., όνομα πατρός: …………………….. και Α.Φ.Μ…………… κ.ο.κ.

 (*για ιδρυτή νομικό πρόσωπο δημοσίου δικαίου/Ο.Τ.Α.*)

6.Το Ν.Π.Δ.Δ./Ο Ο.Τ.Α. με την ονομασία «.............................», Α.Φ.Μ. .......... έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως ο/η ........................., όνομα πατρός: …………. και Α.Φ.Μ. ………….. κ.ο.κ.

**Άρθρο 7**

**Δικαιώματα ελέγχου των μελών**

Α. Η Ενεργειακή Κοινότητα Πολιτών τελεί υπό τον ουσιαστικό έλεγχο των μελών της παρ. Α του άρθρου 6 του παρόντος.

Β. Οι όροι, οι προϋποθέσεις και οι διαδικασίες άσκησης των δικαιωμάτων ελέγχου είναι:

α) …… β)….. κ.ο.κ.

**Άρθρο 8**

**Προϋποθέσεις εισόδου, αποχώρησης και διαγραφής των μελών**

Α. Για την είσοδο νέου μέλους στην Ενεργειακή Κοινότητα Πολιτών μετά τη σύσταση ισχύουν τα εξής:

.....................................................................................................................................

Β. Για την αποχώρηση μέλους από την Ενεργειακή Κοινότητα Πολιτών ισχύουν τα εξής:

.......................................................................................................................................

Γ. Για την διαγραφή μέλους από την Ενεργειακή Κοινότητα Πολιτών ισχύουν τα εξής:

…………………………………………………………………………………………

**Άρθρο 9**

**Δικαιώματα και υποχρεώσεις των μελών**

Α. Τα δικαιώματα των μελών με την συμμετοχή τους στην Ενεργειακή Κοινότητα Πολιτών είναι τα εξής: α) ………… β)…………… γ)………………………… κ.ο.κ.

Β. Οι υποχρεώσεις των μελών για τη συμμετοχή τους στην Ενεργειακή Κοινότητα Πολιτών είναι τα εξής: α) ………… β)……………… γ)……………… ………κ.ο.κ.

**Άρθρο 10**

**Συνέπειες μη εκπλήρωσης υποχρεώσεων των μελών προς την Ε.Κ.Π.**

Σε περίπτωση μη εκπλήρωσης των υποχρεώσεων των μελών προς την Ενεργειακή Κοινότητα Πολιτών, οι συνέπειες είναι οι εξής: α) ………………… β)…………………… γ)…………………….

**Άρθρο 11**

**Συνεταιριστική Μερίδα σε περίπτωση θανάτου συνεταίρου**

Σε περίπτωση θανάτου μέλους, η συνεταιριστική του μερίδα διατίθεται ως εξής: …………………………………………………………………………………………

**Άρθρο 12**

**Έκταση της ευθύνης των Μελών**

Οι συνεταίροι ευθύνονται απεριόριστα και εις ολόκληρον για τα χρέη της Ενεργειακή Κοινότητα Πολιτών.

ή

Οι συνεταίροι ευθύνονται εις ολόκληρον έως το ποσό ............ ευρώ (00,00 €) για τα χρέη της Ενεργειακή Κοινότητα Πολιτών.

**Άρθρο 13**

**Προσωρινή διοικητική επιτροπή**

 *(τουλάχιστον τρία (3) μέλη)*

Την προσωρινή διοικητική επιτροπή, η οποία μεριμνά για την έγκριση του καταστατικού και τη σύγκληση της πρώτης Γενικής Συνέλευσης για την ανάδειξη των οργάνων διοίκησης, την αποτελούν:

1. Ο/Η ....................................., όνομα πατρός: ……… και Α.Φ.Μ…………… κ.ο.κ.

**Άρθρο 14**

**Αριθμός μελών Διοικητικού Συμβουλίου**

*(τουλάχιστον τρία (3) μέλη)*

Το διοικητικό συμβούλιο απαρτίζεται από ………………………… (….) μέλη.

**Άρθρο 15**

**Διάθεση πλεονασμάτων χρήσης**

Τα πλεονάσματα εκάστης χρήσης της Ε.Κ.Π. διατίθενται ως εξής:

..........................................................................................................................................

**Άρθρο 16**

**Διαχειριστική Χρήση**

 Η διαχειριστική χρήση είναι ετήσια και λήγει την 31η Δεκεμβρίου Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

***(II. ΠΡΟΣΘΕΤΟ ΠΕΡΙΕΧΟΜΕΝΟ)***

 *(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 17**

**...............................**

**Άρθρο 18**

**................................**

***(III. ΑΚΡΟΤΕΛΕΥΤΙΟ ΑΡΘΡΟ)***

**Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του ν. 4001/2011 (Α’ 129) σε συνδυασμό με τις διατάξεις του ν. 1667/1986.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ........................., όνομα πατρός: …………………. και Α.Φ.Μ. ………… κ.ο.κ.

2. Η εταιρεία Ο (*αστικός/αγροτικός*) συνεταιρισμός με την επωνυμία «..............................» αρ. Γ.Ε.ΜΗ./Μητρώου Αγροτών ...................... Α.Φ.Μ. ....................... και έδρα: δήμος ………., οδός ………, αρ. ……., την/τον οποία/ο εκπροσωπεί νομίμως για την υπογραφή του παρόντος ο/η ......................., όνομα πατρός ……………. και Α.Φ.Μ. …….. κ.ο.κ.

3. Το Ν.Π.Δ.Δ./ Ο Ο.Τ.Α./ Η ένωση Ο.Τ.Α. με την ονομασία «.....................», Α.Φ.Μ. ....................., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως για την υπογραφή του παρόντος ο/η ........................, όνομα πατρός: ……. και Α.Φ.Μ. ……………. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η ……………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΕΝΕΡΓΕΙΑΚΗ ΚΟΙΝΟΤΗΤΑ ΠΟΛΙΤΩΝ**

1. Η Ενεργειακή Κοινότητα Πολιτών είναι αστικός συνεταιρισμός αποκλειστικού σκοπού και διέπεται από τις διατάξεις  του ν. 4001/2011 (Α΄129) και συμπληρωματικά από τον ν. 1667/1986.

Στηρίζεται σε εθελοντική και ανοιχτή συμμετοχή και τελεί υπό τον ουσιαστικό έλεγχο των μελών, που είναι φυσικά πρόσωπα, τοπικές αρχές, συμπεριλαμβανομένων των Οργανισμών Τοπικής Αυτοδιοίκησης (Ο.Τ.Α.) α’ και β’ βαθμού και επιχειρήσεις που ανήκουν κατά εκατό τοις εκατό (100%) σε Ο.Τ.Α. α’ ή β’ βαθμού, ή μικρές επιχειρήσεις.

2. Συστήνεται στις Υπηρεσίας Μιας Στάσης των άρθρων 8 και του  12 του ν. 4919/2022 και αποκτά νομική προσωπικότητα και εμπορική ιδιότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Προβολή ακυρότητας σχετικά με τη σύσταση της Ε.Κ.Π. επιτρέπεται μόνο με αγωγή, που ασκείται μέσα σε δυο (2) μήνες από την ημέρα που ο ενάγων έλαβε γνώση της καταχώρισης και όχι αργότερα από έξι (6) μήνες από την καταχώριση, σύμφωνα με την παρ. 8 του άρθρου 1 του ν. 1667/1986.

 **Οδηγίες συμπλήρωσης πρότυπου καταστατικού**

*Στην περίπτωση σύστασης της Ε.Κ.Π. μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

 **I. Υποχρεωτικό περιεχόμενο**

**Άρθρο 1**

1. Η επωνυμία της Ενεργειακής Κοινότητας Πολιτών ορίζεται από το σκοπό της, το είδος  και την έκταση της ευθύνης των συνεταίρων και δεν επιτρέπεται να περιλαμβάνει ονόματα φυσικών προσώπων ή επωνυμίες νομικών προσώπων.

2. Στην επωνυμία θα πρέπει να περιέχονται υποχρεωτικά οι λέξεις «Ενεργειακή Κοινότητα Πολιτών» ή το ακρωνύμιο «Ε.Κ.Π.» και η ένδειξη της έκτασης της ευθύνης των μελών της.

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις Citizen Energy Community» (ή « CEC LTD»).

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

 **Άρθρο** **2**

 Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

Επίσης, αναφέρεται η Περιφέρεια ή οι Περιφέρειες δραστηριοποίησης*,* οι οποίες δεν είναι υποχρεωτικό να ταυτίζονται με την Περιφέρεια της έδρας.

 **Άρθρο** **3**

1. Η Ενεργειακή Κοινότητα Πολιτών είναι αποκλειστικού σκοπού και επιλέγει υποχρεωτικά τουλάχιστον μια από τις δραστηριότητες του άρθρου 47 Δ του ν. 4001/2011 και προαιρετικά κάποια/κάποιες από τις δραστηριότητες της παρ. 3 του ίδιου άρθρου.

2. Ειδικά στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου [<https://www.aade.gr/epiheiriseis/forologikes-ypiresies/mitroo/allagi-antistoihisi-kad>](https://www.aade.gr/epiheiriseis/forologikes-ypiresies/mitroo/allagi-antistoihisi-kad)

 **Άρθρο 4**

Η διάρκεια της Ενεργειακής Κοινότητας Πολιτών μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Ορίζεται το ύψος του κεφαλαίου της Ενεργειακής Κοινότητας Πολιτών, ο αριθμός των συνεταιριστικών μερίδων και το ύψος της αξίας της συνεταιριστικής μερίδας.

2. Κάθε μέλος μπορεί να κατέχει πέραν της υποχρεωτικής συνεταιριστικής μερίδας και μια ή περισσότερες προαιρετικές συνεταιριστικές μερίδες, με ανώτατο όριο συμμετοχής στο συνεταιριστικό κεφάλαιο, είκοσι τοις εκατό (20%), με εξαίρεση τους Οργανισμούς Τοπικής Αυτοδιοίκησης α’ και β’ βαθμού και τις επιχειρήσεις που ανήκουν κατά εκατό τοις εκατό (100%) σε Ο.Τ.Α α’ και β’ βαθμού, οι οποίοι μπορούν να συμμετέχουν έκαστος στο συνεταιριστικό κεφάλαιο με ανώτατο όριο, σαράντα τοις εκατό (40%).

3. Κάθε μέλος, ανεξαρτήτως του αριθμού των συνεταιριστικών μερίδων που κατέχει, συμμετέχει στη γενική συνέλευση με μια (1) μόνο ψήφο.

**Άρθρο 6**

1. Αναφέρονται τα στοιχεία των φυσικών και νομικών προσώπων που είναι μέλη της Ενεργειακής Κοινότητας Πολιτών. Σύμφωνα με το άρθρο 47Β του ν. 4001/2011 μέλη μπορούν να είναι:

α) φυσικά πρόσωπα με πλήρη δικαιοπρακτική ικανότητα, συμπεριλαμβανομένων των δημοσίων υπαλλήλων, κατά παρέκκλιση κάθε αντίθετης διάταξης,

β) Οργανισμοί Τοπικής Αυτοδιοίκησης (Ο.Τ.Α.) α’ και β’ βαθμού, επιχειρήσεις που ανήκουν σε Ο.Τ.Α α’ και β’ βαθμού, καθώς και ενώσεις Ο.Τ.Α.,

γ) αγροτικοί συνεταιρισμοί και αστικοί συνεταιρισμοί του ν. 1667/1986 (Α’ 196),

δ) νομικά πρόσωπα δημοσίου ή ιδιωτικού δικαίου.

2. Ο ελάχιστος αριθμός μελών της Ε.Κ.Π. είναι τριάντα (30) μέλη, υπό την επιφύλαξη των εξής περιπτώσεων:

α) είκοσι (20) μέλη, αν η Ε.Κ.Π. έχει έδρα σε δήμο νησιωτικής περιοχής με πληθυσμό κάτω από τρεις χιλιάδες εκατό (3.100) κατοίκους, σύμφωνα με την τελευταία απογραφή,

β) δεκαπέντε (15) μέλη, σε περίπτωση που συμμετέχουν τουλάχιστον δεκαπέντε (15) νομικά πρόσωπα δημοσίου ή ιδιωτικού δικαίου,

γ) ένας (1) Ο.Τ.Α α’ ή β’ βαθμού και τα άλλα δύο (2) μέλη είναι είτε επιχειρήσεις που ανήκουν κατά εκατό τοις εκατό (100%) σε Ο.Τ.Α α’ ή β’ βαθμού, είτε Ο.Τ.Α α’ ή β’ βαθμού.

3. Νομικά πρόσωπα δημοσίου δικαίου, Ο.Τ.Α. α’ και β’ βαθμού και επιχειρήσεις που ανήκουν κατά εκατό τοις εκατό (100%) σε Ο.Τ.Α. α’ και β’ βαθμού μπορούν να συμμετέχουν σε περισσότερες από μια Κ.Α.Ε. ως μέλη, κατά παρέκκλιση της παρ. 5 του παρόντος και της παρ. 3 του άρθρου 2 του ν. 1667/1986 (Α’ 196).

5. Οι αγροτικοί συνεταιρισμοί μπορούν να συμμετέχουν σε μια ή περισσότερες Ε.Κ.Π. ως μέλη, ανεξαρτήτως αν στην ίδια Κοινότητα συμμετέχουν και μέλη που ανήκουν στον ίδιο αγροτικό συνεταιρισμό.

6. Μέλος της Ε.Κ.Π. δεν μπορεί να είναι μέλος σε άλλη Ε.Κ.Π. που δραστηριοποιείται στην ίδια περιφέρεια, με την επιφύλαξη των ανωτέρω.

7. Μέλη που συμμετέχουν σε Ενεργειακές Κοινότητες του ν. 4513/2018 (Α’ 9) έχουν δικαίωμα συμμετοχής σε Ε.Κ.Π., τηρουμένου του ανωτέρω περιορισμού (περ. 6)

**Άρθρο 7**

Ορίζονται τα δικαιώματα ελέγχου που έχουν τα μέλη του άρθρου 47Β του ν. 4001/2011, οι όροι, οι προϋποθέσεις και οι διαδικασίες άσκησης αυτών και ιδίως ως προς το ποσοστό του συνολικού αριθμού ψήφων, τη δέσμευση του μέλους του συνεταιρισμού να διατηρήσει συγκεκριμένο αριθμό συνεταιριστικών μερίδων ή να εκπληρώσει συγκεκριμένες υποχρεώσεις, τη διάρκεια ισχύος και τους λόγους απώλειας του δικαιώματος, για τη διατήρηση της άσκησης ουσιαστικού ελέγχου, καθ` όλη τη διάρκεια ισχύος της Ενεργειακής Κοινότητας Πολιτών από τα μέλη της.

**Άρθρο 8**

Ορίζονται οι προϋποθέσεις εισόδου, αποχώρησης και διαγραφής των μελών.

**Άρθρο 9**

Ορίζονται οι υποχρεώσεις και τα δικαιώματα των μελών.

**Άρθρο 10**

Ορίζονται οι συνέπειες μη εκπλήρωσης των υποχρεώσεων των μελών.

**Άρθρο 11**

Ρυθμίζεται η τύχη της συνεταιριστικής μερίδας σε περίπτωση θανάτου μέλους.

**Άρθρο 12**

Ορίζεται η έκταση της ευθύνης των μελών.

Σύμφωνα με την παρ. 4 του άρθρου 4 του ν. 1667/1986ο συνεταίρος ευθύνεται εις ολόκληρον για τα χρέη του συνεταιρισμού έναντι των τρίτων, είτε απεριόριστα (συνεταιρισμός απεριόριστης ευθύνης) είτε ως ένα ορισμένο χρηματικό ποσό που ορίζεται από το καταστατικό (συνεταιρισμός περιορισμένης ευθύνης) και είναι ίσο ή πολλαπλάσιο της αξίας κάθε συνεταιριστικής μερίδας. Η ευθύνη του συνεταίρου υφίσταται και για τα χρέη που είχαν δημιουργηθεί πριν γίνει μέλος και δεν περιλαμβάνει τα χρέη που δημιουργήθηκαν μετά την έξοδό του. Η σχετική αξίωση παραγράφεται μετά την παρέλευση ενός έτους από την έξοδο του συνεταίρου ή από την περάτωση της πτώχευσης ή της εκκαθάρισης.

**Άρθρο 13**

Ορίζεται η προσωρινή διοικητική επιτροπή, αποτελούμενη από τουλάχιστον τρία (3) μέλη, με σκοπό να  μεριμνήσει  για την έγκριση του  καταστατικού και τη σύγκληση της πρώτης γενικής συνέλευσης για  ανάδειξη των οργάνων διοίκησης της Ε.Κ.Π.

**Άρθρο 14**

Ορίζεται ο αριθμός των μελών του Διοικητικού Συμβουλίου, το οποίο αποτελείται από τρία (3) τουλάχιστον μέλη που εκλέγονται από τη Γενική Συνέλευση.

**Άρθρο 15**

Ρυθμίζεται ο τρόπος διάθεσης των πλεονασμάτων χρήσης. Σύμφωνα με το 47Η του ν. 4001/2011:

1. Από τα πλεονάσματα κάθε χρήσης της Ενεργειακής Κοινότητας Πολιτών (Ε.Κ.Π.) παρακρατείται τουλάχιστον το δέκα τοις εκατό (10%) για τον σχηματισμό του τακτικού αποθεματικού. Η παρακράτηση δεν είναι υποχρεωτική, αν το ύψος του αποθεματικού είναι τουλάχιστον ίσο με το ύψος του συνεταιριστικού κεφαλαίου της Ε.Κ.Π..

2. Υπό την επιφύλαξη της παρ. 1, τα πλεονάσματα εκάστης χρήσης σε ποσοστό τουλάχιστον εβδομήντα τοις εκατό (70%) παραμένουν στην Ενεργειακή Κοινότητα Πολιτών υπό τη μορφή έκτακτων ή ειδικών αποθεματικών και διατίθενται, με απόφαση της γενικής συνέλευσης, για τους σκοπούς της, σύμφωνα με το καταστατικό της Ε.Κ.Π..

3. Οι Ε.Κ.Π. μπορούν να διανέμουν στα μέλη τους τα πλεονάσματα της χρήσης μετά την αφαίρεση των αποθεματικών, εφόσον υπάρχει σχετική πρόβλεψη στο καταστατικό.

**Άρθρο 16**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 16  που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 16).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν.4001/2011, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της Ε.Κ.Π. μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

 **ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της Ε.Κ.Π. και οι έχοντες ειδική συμβολαιογραφική πληρεξουσιότητα υπογράφουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.